**REPUBLIKA HRVATSKA**

**OSNOVNA ŠKOLA CENTAR**

 **PULA**

 **DANTEOV TRG 2**

🕿 052 / 222 248; fax / 394 864

e-mail: ued@os-cantar-pu.skole.hr

KLASA: 003-06/20-01/10

URBROJ: 2168/01-55-53-10-20-2

Pula, 23. listopada 2020.

 **Z A P I S N I K**

**sa sjednice Školskog odbora**

Zapisnik sa **39. sjednice** Školskog odbora OŠ Centar od 23. listopada 2020. godine koja je održana u prostoru Škole. Uz Poziv članovima ŠO priložen je i Zapisnik s prethodne 38. sjednice

**Prisutni:** Marijan Kaurić, Teodora Grubešić, Ljiljana Glad- Racan, Diana Šain, Goranka Grbić Brečević, Marina Spajić.

**Odsutni:** Massimo Brajuha

Sjednici je prisustvovala ravnateljica škole Loreta Ribarić.

Sjednica je trajala u vremenu od 09:30 sati do 11:00 sati.

**Dnevni red**:

1. Prihvaćanje Zapisnika s prethodne 38. sjednice Školskog odbora;
2. Davanje prethodne suglasnosti na prijedlog Ravnateljice za zasnivanje radnog odnosa s izabranim kandidatima prema natječaju objavljenom dana 7. listopada 2020. na neodređeno puno radno vrijeme, za radno mjesto **učitelja hrvatskog jezika**;
3. Davanje prethodne suglasnosti na prijedlog Ravnateljice za zasnivanje radnog odnosa s izabranim kandidatima prema natječaju objavljenom dana 7. listopada 2020. na određeno puno radno vrijeme, za radno mjesto **stručni suradnik – pedagog škole;**
4. Različito

**Ad. 1)** **Prihvaćanje zapisnika s prethodne 38. sjednice Školskog odbora.**

**Zaključak**: Jednoglasno je prihvaćen Zapisnik 38. sjednice ŠO i Dnevni red.

**Ad.2)** **Davanje prethodne suglasnosti na prijedlog Ravnateljice za zasnivanje radnog odnosa s izabranim kandidatima prema natječaju objavljenom dana 7. listopada 2020. na neodređeno puno radno vrijeme, za radno mjesto učitelja hrvatskog jezika;**

Ravnateljica škole Loreta Ribarić upoznala je članove ŠO sa Zapisnikom kojeg je načinilo Povjerenstvo za procjenu i vrednovanje kandidata za zapošljavanje u sastavu: Dojran Slacki, Sanja Koroman Lavižati i Nicolina Catela Bošnjak. Ukupan broj kandidata koji su ispunili uvjete natječaja je 22, a od tog broja 18 kandidata je pristupilo razgovoru za procjenu i vrednovanje. Povjerenstvo za procjenu i vrednovanje kandidata za radno mjesto učitelja/ice hrvatskog jezika predložilo je kandidate:

1. Petru Pavličević 45 bodova
2. Helenu Đin 43 boda
3. Jelenu Pavić 43 boda

Ravnateljica škole predlaže Jelenu Pavić kao kandidata za radno mjesto učitelja/ice hrvatskog jezika.

Neki članovi ŠO iznijeli su svoje nezadovoljstvo s odlukom da u Povjerenstvu za procjenu i vrednovanje nije imenovana osoba koja predaje hrvatski jezik. Prijedlog ja dan na glasanje.

**Zaključak:** Prijedlog je podržan s jednim glasom za, dva glasa protiv i tri suzdržana glasa. S obzirom da predloženi kandidat nije dobio dovoljan broj glasova odnosno nije izabran nitko odlučeno je da se natječaj sukladno članku 16. Pravilnika o načinu i postupku zapošljavanja u OŠ Centar ponovi.

**Ad3.)** **Davanje prethodne suglasnosti na prijedlog Ravnateljice za zasnivanje radnog odnosa s izabranim kandidatima prema natječaju objavljenom dana 7. listopada 2020. na određeno puno radno vrijeme, za radno mjesto stručni suradnik – pedagog škole;**

Za radno mjesto stručni suradnik – pedagog škole pristigle su tri zamolbe koje su ispunile uvjete natječaja. Razgovoru za procjenu i vrednovanje pristupio je samo jedan kandidat i to Maja Manzin koju ravnateljica škole i predlaže za traženo radno mjesto.

**Zaključak:** Jednoglasno je podržan prijedlog da se na radno mjesto stručni suradnik – pedagog škole, na određeno puno radno vrijeme primi Maja Manzin.

**Ad.4.) Različito**

Nije bilo točke pod različito.

Završetak: 11:00 h

 Zapisničar: Predsjednica Školskog odbora:

Marina Spajić prof. Ljiljana Glad-Racan, prof.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_